Document ID: 32011D0540

A BIZOTTSÁG HATÁROZATA
(2011. augusztus 18.)
a 2007/589/EK határozatnak az új tevékenységekből és gázokból származó üvegházhatást okozó gázkibocsátások nyomon követésére és jelentésére való kiterjesztése érdekében történő módosításáról
(az értesítés a C(2011) 5861. számú dokumentummal történt)
(EGT-vonatkozású szöveg)
(2011/540/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a 2004/101/EK irányelvvel, (1) a 2008/101/EK irányelvvel (2) és a 219/2009/EK rendelettel (3) módosított, az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (4) és különösen annak 14. cikke (1) bekezdésére és 24. cikke (3) bekezdésére,
mivel:
(1)
A 2003/87/EK irányelv létrehozza az üvegházhatást okozó gázok kibocsátási egységei Közösségen belüli kereskedelmi rendszerét (a továbbiakban: kibocsátáskereskedelmi rendszer).
(2)
A 2004/101/EK irányelvvel, a 2008/101/EK irányelvvel és a 219/2009/EK rendelettel módosított 2003/87/EK irányelv 14. cikkének (1) bekezdése alapján a Bizottság elfogadta az üvegházhatást okozó gázok kibocsátásának nyomon követésére és jelentésére vonatkozó iránymutatások létrehozásáról szóló 2007/589/EK határozatot. (5)
(3)
A 2004/101/EK irányelvvel, a 2008/101/EK irányelvvel és a 219/2009/EK rendelettel módosított 2003/87/EK irányelv 24. cikkének (3) bekezdése értelmében a Bizottság saját kezdeményezésre iránymutatást fogadhat el az olyan tevékenységekből, létesítményekből és üvegházhatást okozó gázokból származó kibocsátások nyomon követésére és jelentésére vonatkozóan, amelyek nem szerepelnek az I. melléklet jegyzékében, amennyiben e kibocsátások nyomon követése és jelentése elegendő pontossággal elvégezhető.
(4)
A 2003/87/EK irányelvnek az üvegházhatású gázok kibocsátási egységei Közösségen belüli kereskedelmi rendszerének továbbfejlesztése és kiterjesztése tekintetében történő módosításáról szóló, 2009. április 23-i 2009/29/EK európai parlamenti és tanácsi irányelv (6) 3. cikke értelmében 2012. december 31-ig alkalmazható a 2004/101/EK irányelvvel, a 2008/101/EK irányelvvel és a 219/2009/EK rendelettel módosított 2003/87/EK irányelv 14. és 24. cikke.
(5)
A 2009/29/EK irányelv 2013-tól új gázokra és tevékenységekre terjesztette ki a kibocsátáskereskedelmi rendszert. Figyelemmel arra, hogy 2013-tól új tevékenységek és gázok kerülnek a kibocsátáskereskedelmi rendszer hatálya alá, egyes tevékenységeknek és gázoknak a kibocsátáskereskedelmi rendszerbe való egyoldalú felvételére pedig már 2013 előtt sor kerülhet, a Bizottságnak iránymutatást kell elfogadnia az új tevékenységekből és gázokból származó üvegházhatást okozó gázkibocsátások nyomon követésére és jelentésére vonatkozóan.
(6)
A 2007/589/EK határozatot ezért mindezeknek megfelelően módosítani kell.
(7)
Az e határozatban előírt intézkedések összhangban vannak a 2003/87/EK irányelv 23. cikkében említett bizottság véleményével,
ELFOGADTA EZT A HATÁROZATOT:
1. cikk
A 2007/589/EK határozat a következőképpen módosul:
1.
Az 1. cikk helyébe a következő szöveg lép:
„1. cikk
E határozat I-XIV. és XVI-XXIV. melléklete állapítja meg a 2003/87/EK irányelv I. mellékletében felsorolt, valamint az említett irányelv 24. cikkének (1) bekezdése értelmében a rendszer hatálya alá vont tevékenységekből származó üvegházhatást okozó gázok kibocsátásának nyomon követésére és jelentésére vonatkozó iránymutatásokat.
A XV. melléklet a légiközlekedési tevékenységekre vonatkozó tonnakilométer-adatoknak a 2003/87/EK irányelv 3e. és 3f. cikke szerinti kérelmek céljára történő nyomon követésére és jelentésére vonatkozó iránymutatásokat állapítja meg. Ennek alapját az említett irányelv IV. mellékletében meghatározott elvek képezik.”
2.
A mellékletek jegyzéke és a következőkben felsorolt mellékletek a következőképpen módosulnak:
a)
a mellékletek jegyzéke e határozat I. mellékletének megfelelően módosul;
b)
az I. melléklet e határozat II. mellékletének megfelelően módosul;
c)
a II. melléklet e határozat III. mellékletének megfelelően módosul;
d)
a IV. melléklet e határozat IV. mellékletének megfelelően módosul;
e)
az V. melléklet e határozat V. mellékletének megfelelően módosul;
f)
a VI. melléklet e határozat VI. mellékletének megfelelően módosul;
g)
a VII. melléklet e határozat VII. mellékletének megfelelően módosul;
h)
a VIII. melléklet e határozat VIII. mellékletének megfelelően módosul;
i)
a IX. melléklet e határozat IX. mellékletének megfelelően módosul;
j)
a X. melléklet e határozat X. mellékletének megfelelően módosul;
k)
a XI. melléklet e határozat XI. mellékletének megfelelően módosul;
l)
a XII. melléklet e határozat XII. mellékletének megfelelően módosul;
m)
A XVI. melléklet e határozat XIII. mellékletének megfelelően módosul.
3.
A határozat kiegészül:
a)
az e határozat XIV. mellékletében meghatározott XIX. melléklettel;
b)
az e határozat XV. mellékletében meghatározott XX. melléklettel;
c)
az e határozat XVI. mellékletében meghatározott XXI. melléklettel;
d)
az e határozat XVII. mellékletében meghatározott XXII. melléklettel;
e)
az e határozat XVIII. mellékletében meghatározott XXIII. melléklettel;
f)
az e határozat XIX. mellékletében meghatározott XXIV. melléklettel.
2. cikk
Ennek a határozatnak a tagállamok a címzettjei.
Kelt Brüsszelben, 2011. augusztus 18-án.

Labels: 20